ddrg/super_eurlex huggingface dataset:
ARRANGEMENT mellem Det Europæiske Fællesskab og Kongeriget Norge om den indbyrdes samhandel med ost

For at fremme den harmoniske udvikling af samhandelen med landbrugsprodukter og på baggrund af de drøftelser, der er ført med henblik på en tilpasning af de indbyrdes bilaterale landbrugsindrømmelser som følge af Østrigs, Finlands og Sveriges tiltrædelse af Den Europæiske Union, har Det Europæiske Fællesskab og Kongeriget Norge besluttet at indgå et nyt arrangement om den indbyrdes samhandel med ost (1), som skal have virkning fra den 1. januar 1995. Eftersom det er i både Fællesskabets og Norges interesse at tilbyde forbrugerne indførte oste som et supplement til de indenlandske oste, omfatter arrangementet følgende bestemmelser:

1. Importtolden for de nedennævnte årlige mængder ost må ikke overstige følgende niveauer:

a) Ved indførsel til Fællesskabet (undtagen Spanien og Portugal):

Ost, henhørende under KN-kode 0406, med oprindelse i Norge, der ledsages af et godkendt certifikat (2):

>TABELPOSITION>

b) ved indførsel til Norge:

>TABELPOSITION>

2. Norge forpligter sig til at træffe de nødvendige foranstaltninger for at sikre:

- at der kun udstedes certifikater som omhandlet i punkt 1, litra a), for mængder, der er aftalt i denne aftale

- at den autonome ordning for udstedelse af importlicenser forvaltes under hensyntagen til markedsbehovet og på en sådan måde, at import kan finde sted regelmæssigt, og at de aftalte mængder for indførsel til Norge fra Fællesskabet faktisk kan indføres.

3. Fællesskabet og Norge sørger for, at de gensidigt indrømmede fordele ikke bringes i fare ved andre importforanstaltninger.

4. Fællesskabet og Norge forpligter sig til hver især at sørge for, at de af deres eksportører anvendte priser ikke medfører vanskeligheder på importlandets marked.

Med henblik herpå er de enige om med regelmæssige mellemrum at udveksle prisoplysninger og andre nyttige oplysninger om markedet for indenlandske og indførte oste.

Opstår der vanskeligheder med hensyn til de anvendte priser, vil der på anmodning af en af parterne hurtigst muligt blive holdt samråd med henblik på vedtagelse af passende reguleringsforanstaltninger.

5. På anmodning af en af parterne holdes der samråd om gennemførelsen af dette arrangement. Parterne kan ved fælles aftale ændre arrangementet, specielt under hensyn til udviklingen i markedspriser, produktion, afsætning og forbrug af indenlandske og indførte oste.

6. Dette arrangement gælder på den ene side for de områder, hvor traktaten om oprettelse af Det Europæiske Fællesskab finder anvendelse, og på de betingelser, der er fastsat i nævnte traktat, og på den anden side for Kongerige Norges område.

7. Dette arrangement træder i stedet for det arrangement mellem Det Europæiske Økonomiske Fællesskab og Kongeriget Norge vedrørende den gensidige samhandel med ost, som undertegnedes den 2. maj 1992.

(1) Arrangementet berører ikke anvendelsen af punkt 3 i den brevveksling mellem Fællesskabet og Norge om den gensidige samhandel med ost, som undertegnedes den 14. juli 1986 som følge af Spaniens og Portugals tiltrædelse.

(2) Certifikatet udstedes af »Norske Meierier«.
AFTALE i form af brevveksling mellem Schweiz og Det Europæiske Fællesskab vedrørende visse landbrugsprodukter og fiskerivarer

Brev nr. 1

Bern, den . . . . . .

Hr. . . . . . .,

Jeg har den ære at henvise til brevvekslingerne af 21. juli 1972, 5. februar 1981 og 14. juli 1986 mellem Det Europæiske Økonomiske Fællesskab og Schweiz og til de forhandlinger, der er ført mellem de to parter med henblik på at tilpasse nævnte brevvekslinger og, i overensstemmelse med ånden i artikel 15 i frihandelsoverenskomsten EØF-Schweiz, at fastlægge en ordning for samhandelen med visse landbrugsprodukter som følge af Republikken Østrigs, Republikken Finlands og Kongeriget Sveriges tiltrædelse af Den Europæiske Union.

Jeg skal hermed bekræfte, at Schweiz og Fællesskabet efter disse forhandlinger er enige om, at de af ovennævnte brevvekslinger omfattede gensidige indrømmelser og de aftalte gensidige indrømmelser vedrørende ost fra den 1. januar 1995 gælder for det udvidede Fællesskabet.

De kontraherende parter godkender denne brevveksling i henhold til deres egne procedurer.

Jeg ville være Dem taknemmelig, såfremt De vil bekræfte, at De er indforstået med indholdet af denne skrivelse.

Modtag, hr. . . . . . ., forsikringen om min mest udmærkede højagtelse.

For regeringen for Schweiz

Brev nr. 2

Bruxelles, den . . . . . .

Hr. . . . . . .,

Jeg har den ære hermed at anerkende modtagelsen af Deres skrivelse af dags dato med følgende ordlyd:

»Jeg har den ære at henvise til brevvekslingerne af 21. juli 1972, 5. februar 1981 og 14. juli 1986 mellem Det Europæiske Økonomiske Fællesskab og Schweiz og til de forhandlinger, der er ført mellem de to parter med henblik på at tilpasse nævnte brevvekslinger og, i overensstemmelse med ånden i artikel 15 i frihandelsoverenskomsten EØF-Schweiz, at fastlægge en ordning for samhandelen med visse landbrugsprodukter som følge af Republikken Østrigs, Republikken Finlands og Kongeriget Sveriges tiltrædelse af Den Europæiske Union.

Jeg skal hermed bekræfte, at Schweiz og Fællesskabet efter disse forhandlinger er enige om, at de af ovennævnte brevvekslinger omfattede gensidige indrømmelser og de aftalte gensidige indrømmelser vedrørende ost fra den 1. januar 1995 gælder for det udvidede Fællesskab.

De kontraherende parter godkender denne brevveksling i henhold til deres egne procedurer.

Jeg ville være Dem taknemmelig, såfremt De vil bekræfte, at De er indforstået med indholdet af denne skrivelse.«

Jeg har den ære hermed at bekræfte, at Fællesskabet er indforstået med indholdet af Deres skrivelse.

Modtag, hr. . . . . . ., forsikringen om min mest udmærkede højagtelse.

På vegne af Rådet for Den Europæiske Union
21996A0711(04)R(01)

BERIGTIGELSE TIL : - Administrative ordninger for handelen med tekstilvarer mellem Det Europæiske Fællesskab og Republikken Indien - Godkendt Protokollat



EF-Tidende nr. L 271 af 24/10/1996 s. 0043
AFTALE i form af brevveksling om midlertidig anvendelse af tillægget til protokollen om fastsættelse af de fiskerimuligheder og den finansielle støtte, der er foreskrevet i aftalen mellem Det Europæiske Økonomiske Fællesskab og Den Islamiske Republik Mauretanien om fiskeri ud for Mauretanien, for perioden 15. november 1995 til 31. juli 1996

A. Brev fra Mauretanien

Hr. . . .,

Under henvisning til det tillæg til protokollen, der blev paraferet den 11. november 1995 i henhold til artikel 3 i den nugældende protokol, om nye fiskerimuligheder og den finansielle støtte i forbindelse hermed for perioden 15. november 1995 til 31. juli 1996 har jeg den ære herved at meddele Dem, at Den Islamiske Republik Mauretanien er indforstået med at anvende dette tillæg til protokollen midlertidigt fra den 15. november 1995 i afventning af dets ikrafttræden i overensstemmelse med artikel 7 i tillægget til protokollen, for så vidt Det Europæiske Fællesskab er indstillet på at gøre det samme.

Det forudsættes, at den finansielle godtgørelse, der er fastsat i artikel 2 i tillægget til protokollen, i så fald betales senest den 25. januar 1996.

Jeg ville være Dem taknemmelig, såfremt De over for mig vil bekræfte Det Europæiske Fællesskabs tilslutning til en sådan midlertidig anvendelse.

Modtag, hr. . . ., forsikringen om min mest udmærkede højagtelse.

For Den Islamiske Republik Mauretanien

B. Brev fra Fællesskabet

Hr. . . .,

Jeg har den ære hermed at anerkende modtagelsen af Deres skrivelse af dags dato med følgende ordlyd:

»Under henvisning til det tillæg til protokollen, der blev paraferet den 11. november 1995 i henhold til artikel 3 i den nugældende protokol, om nye fiskerimuligheder og den finansielle støtte i forbindelse hermed for perioden 15. november 1995 til 31. juli 1996 har jeg den ære herved at meddele Dem, at Den Islamiske Republik Mauretanien er indforstået med at anvende dette tillæg til protokollen midlertidigt fra den 15. november 1995 i afventning af dets ikrafttræden i overensstemmelse med artikel 7 i tillægget til protokollen, for så vidt Det Europæiske Fællesskab er indstillet på at gøre det samme.

Det forudsættes, at den finansielle godtgørelse, der er fastsat i artikel 2 i tillægget til protokollen, i så fald betales senest den 25. januar 1996.

Jeg ville være Dem taknemmelig, såfremt De over for mig vil bekræfte Det Europæiske Fællesskabs tilslutning til en sådan midlertidig anvendelse.«

Jeg har den ære hermed at bekræfte Det Europæiske Fællesskabs tilslutning til en sådan midlertidig anvendelse.

Modtag, hr. . . ., forsikringen om min mest udmærkede højagtelse.

På vegne af Rådet for Den Europæiske Union
GODKENDT PROTOKOLLAT

En delegation fra De Europæiske Fællesskaber og en delegation fra Den Socialistiske Republik Vietnam afholdt konsultationer i Bruxelles den 1. august 1995 om visse bestemmelser i protokol D til tekstilaftalen, der blev paraferet den 15. december 1992, ændret ved aftalen i form af brevveksling, som blev paraferet den 20. december 1994.

Under disse konsultationer gav de to delegationer udtryk for deres indforståelse med indholdet i listen over håndlavede traditionelle folklorevarer fra Vietnam, som omhandles i stk. 1, litra c), i protokol D til aftalen.

Denne liste findes i bilaget til dette protokollat.

Bruxelles, den

På vegne af regeringen for Den Socialistiske Republik Vietnam

På vegne af Rådet for De Europæiske Fællesskaber

Liste over traditionelle håndlavede folklorevarer fra Vietnam, som omhandlet i stk. 1, litra c), i protokol D

>TABELPOSITION>

Det underforstås, at beklædningsgenstandene og varerne på fotos F 1, H 1, H 2 og I er håndhæklede og vævede varer, der er repræsentative for vietnamesisk håndværk.

>REFERENCE TIL EN FILM>
BILAG

I artikel VII i konventionen om fiskeri og bevaring af de levende rigdomskilder i Østersøen og Bælterne foretages følgende ændring:

»Budgettets, herunder eventuelt tillægsbudgettets, samlede beløb betales af de kontraherende stater på følgende måde:

a) en tredjedel af budgettet fordeles ligeligt mellem de kontraherende stater

b) to tredjedele af budgettet fordeles i forhold til de TAC, der står til rådighed for de kontraherende stater, i overensstemmelse med finansregulativerne for Kommissionen.«
AFTALE i form af brevveksling om reduktion af varigheden af aftalen om forbindelserne mellem Det Europæiske Økonomiske Fællesskab og Kongeriget Marokko på havfiskeriområdet, med et år

A. Brev fra Fællesskabet

Bruxelles, den . . . .

Hr. . . .,

Jeg henviser til aftalen om forbindelserne mellem Det Europæiske Økonomiske Fællesskab og Kongeriget Marokko på havfiskeriområdet, der blev paraferet i Bruxelles den 15. maj 1992, og til protokollen fra mødet vedrørende en midtvejsrevision, som blev afholdt i Bruxelles, den 13. oktober 1994.

På mødet vedrørende midtvejsrevisionen var der enighed om at bringe aftalen til ophør fra midnat den 30. april 1995 og hurtigst muligt at indlede de nødvendige forhandlinger med henblik på eventuelt at indgå en ny aftale løbende over tre år fra den 1. maj 1995.

Det Europæiske Fællesskab bekræfter herved, at det er enig i at bringe den nugældende aftale til ophør fra midnat den 30. april 1995 og er rede til at forhandle en ny aftale til ikrafttrædelse hurtigst muligt.

Jeg vil være Dem taknemmelig for at anerkende modtagelsen af dette brev og bekræfte, at De er indforstået med dens indhold.

På vegne af Rådet for Den Europæiske Union

B. Brev fra Kongeriget Marokkos regering

. . . . . ., den . . . . . .

Hr. . . .,

Jeg skal herved anerkende modtagelsen af Deres brev af dags dato med følgende ordlyd:

»Hr. . . .,

Jeg henviser til aftalen om forbindelserne mellem Det Europæiske Økonomiske Fællesskab og Kongeriget Marokko på havfiskeriområdet, der blev paraferet i Bruxelles den 15. maj 1992, og til protokollen fra mødet vedrørende en midtvejsrevision, som blev afholdt i Bruxelles, den 13. oktober 1994.

På mødet vedrørende midtvejsrevisionen var der enighed om at bringe aftalen til ophør fra midnat den 30. april 1995 og hurtigst muligt at indlede de nødvendige forhandlinger med henblik på eventuelt at indgå en ny aftale løbende over tre år fra den 1. maj 1995.

Det Europæiske Fællesskab bekræfter herved, at det er enig i at bringe den nugældende aftale til ophør fra midnat den 30. april 1995 og er rede til at forhandle en ny aftale til ikrafttrædelse hurtigst muligt.

Jeg vil være Dem taknemmelig for at anerkende modtagelsen af dette brev og bekræfte, at De er indforstået med dens indhold.«

Jeg skal herved over for Dem bekræfte, at regeringen for Kongeriget Marokko er indforstået med at bringe den nugældende aftale til ophør fra midnat den 30. april 1995 og er rede til at forhandle en ny aftale til ikrafttrædelse hurtigst muligt.

For regeringen for Kongeriget Marokko
ADMINISTRATIVE ORDNINGER for handelen med tekstilvarer mellem Det Europæiske Fællesskab og Republikken Filippinerne

GODKENDT PROTOKOLLAT

Under konsultationer mellem delegationerne fra Republikken Filippinerne og Kommissionen for De Europæiske Fællesskaber nåede parterne til enighed om, at de i bilaget til dette protokollat opførte bestemmelser i den bilaterale aftale om handel med tekstilvarer, som paraferedes den 28. juni 1986, senest ændret ved brevveksling, der paraferedes den 27. november 1994, fortsat skal være grundlaget for deres handelsforbindelser på tekstilområdet.

Disse bestemmelser skal derfor anmeldes til Kontrolorganet for Tekstiler som værende grundlaget for de administrative ordninger mellem parterne som omhandlet i artikel 2, stk. 17, i Uruguay-rundens aftale om tekstiler og beklædning.

For Republikken FilippinerneFor Det Europæiske Fællesskab

BILAG

Bestemmelser i aftalen mellem Det Europæiske Økonomiske Fællesskab og Republikken Filippinerne om handel med tekstilvarer, paraferet i Bruxelles den 28. juni 1986, ændret ved aftale i form af brevveksling om ændring af aftalen mellem Det Europæiske Økonomiske Fællesskab og Republikken Filippinerne om handel med tekstilvarer, paraferet i Bruxelles den 27. november 1992, der vil blive anmeldt som administrative ordninger i henhold til artikel 2, stk. 17, i Uruguay-rundens tekstilaftale

>TABELPOSITION>
ADMINISTRATIVE ORDNINGER for handelen med tekstilvarer mellem Det Europæiske Fællesskab og Den Islamiske Republik Pakistan

GODKENDT PROTOKOLLAT

Under konsultationer mellem delegationerne fra Den Islamiske Republik Pakistan og Kommissionen for De Europæiske Fællesskaber nåede parterne til enighed om, at de i bilaget til dette protokollat anførte bestemmelser i den bilaterale aftale om handel med tekstilvarer, som paraferedes den 12. september 1986, senest ændret ved brevveksling, der paraferedes den 22. december 1994, fortsat skal være grundlaget for deres handelsforbindelser på tekstilområdet.

Disse bestemmelser skal derfor anmeldes til Kontrolorganet for Tekstiler som værende grundlaget for de administrative ordninger mellem parterne som omhandlet i artikel 2, stk. 17, i Uruguay-rundens aftale om tekstiler og beklædning.

For Den Islamiske Republik Pakistan

For Det Europæiske Fællesskab

Bestemmelser i aftalen mellem Det Europæiske Økonomiske Fællesskab og Den Islamiske Republik Pakistan om handel med tekstilvarer, paraferet i Bruxelles den 12. december 1986, ændret ved aftale i form af brevveksling om ændring af aftalen mellem Det Europæiske Økonomiske Fællesskab og Den Islamiske Republik Pakistan om handel med tekstilvarer, paraferet i Bruxelles den 12. december 1992, der vil blive anmeldt som administrative ordninger i henhold til artikel 2, stk. 17, i Uruguay-rundens tekstilaftale

>TABELPOSITION>
ADMINISTRATIVE ORDNINGER for handelen med tekstilvarer mellem Det Europæiske Fællesskab og Macao

VERBALNOTE

Generaldirektoratet for Forbindelser med Tredjelande i Kommissionen for De Europæiske Fællesskaber har den ære over for Macaos handelsminister at henvise til den aftale mellem Macao og Fællesskabet om handel med tekstilvarer, som har fundet anvendelse siden den 1. januar 1987, forlænget ved brevveksling, som har fundet anvendelse siden den 1. januar 1992, og yderligere forlænget ved brevveksling af 27. november 1992.

Med henblik på at sikre en gnidningsløs og effektiv gennemførelse af aftalen om integrering af tekstil- og beklædningssektoren i de GATT-regler og -procedurer, der er forhandlet som led i Uruguay-runden under GATT, skal Kommissionen herved meddele Macaos myndigheder, at den til Kontrolorganet for Tekstiler agter at anmelde de bestemmelser, der er opført på vedlagte liste, og som er indeholdt i ovennævnte aftale om handel med tekstilvarer, som administrative ordninger som omhandlet i artikel 2, stk. 17, i Uruguay-rundens tekstilaftale.

Generaldirektoratet ville være Dem taknemmelig, hvis Deres myndigheder snarest muligt kunne bekræfte, at de er indforstået med indholdet af denne anmeldelse.

Generaldirektoratet for Forbindelser med Tredjelande vil gerne benytte lejligheden til på ny at forsikre Macaos handelsminister om sin mest udmærkede højagtelse.

Bruxelles, . . .

Bestemmelser i aftalen mellem Det Europæiske Økonomiske Fællesskab og Macao om handel med tekstilvarer, paraferet i Bruxelles den 19. juli 1986, ændret ved aftale i form af brevveksling om ændring af aftalen mellem Det Europæiske Økonomiske Fællesskab og Macao om handel med tekstilvarer, paraferet i Bruxelles den 27. november 1992, der vil blive anmeldt som administrative ordninger i henhold til artikel 2, stk. 17, i Uruguay-rundens tekstilaftale

>TABELPOSITION>

VERBALNOTE

Macaos handelsminister skal herved over for Generaldirektoratet for Forbindelser med Tredjelande i Kommissionen for De Europæiske Fællesskaber henvise til verbalnote nr. 20824 af 22. december 1993 om gennemførelsen af aftalen om handel med tekstilvarer i henhold til GATT-reglerne og har den glæde at meddele, at Macaos myndigheder er indforstået med anmeldelsen til Kontrolorganet for Tekstiler af en række bestemmelser i aftalen om administrative ordninger i henhold til artikel 2, stk. 17, i Uruguay-rundens tekstilaftale.

Macaos handelsminister vil gerne benytte lejligheden til på ny at forsikre Generaldirektoratet for Forbindelser med Tredjelande i Kommissionen for De Europæiske Fællesskaber om sin mest udmærkede højagtelse.

Bruxelles, . . .
ADMINISTRATIVE ORDNINGER for handelen med tekstilvarer mellem Det Europæiske Fællesskab og Malaysia

VERBALNOTE

Generaldirektoratet for Forbindelser med Tredjelande i Kommissionen for De Europæiske Fællesskaber har den ære over for Malaysias mission ved De Europæiske Fællesskaber at henvise til den aftale mellem Malaysia og Fællesskabet om handel med tekstilvarer, som har fundet anvendelse siden den 1. januar 1987, forlænget ved brevveksling, paraferet den 8. november 1991, og yderligere forlænget ved brevveksling af 3. december 1992.

Med henblik på at sikre en gnidningsløs og effektiv gennemførelse af aftalen om integrering af tekstil- og beklædningssektoren i de GATT-regler og -procedurer, der er forhandlet som led i Uruguay-runden under GATT, skal Kommissionen herved meddele Malaysias myndigheder, at den til Kontrolorganet for Tekstiler agter at anmelde de bestemmelser, der er opført på vedlagte liste, og som er indeholdt i ovennævnte aftale om handel med tekstilvarer, som administrative ordninger som omhandlet i artikel 2, stk. 17, i Uruguay-rundens tekstilaftale.

Generaldirektoratet ville være Dem taknemmelig, hvis Deres myndigheder snarest muligt kunne bekræfte, at de er indforstået med indholdet af denne anmeldelse.

Generaldirektoratet for Forbindelser med Tredjelande vil gerne benytte lejligheden til på ny at forsikre Malaysias mission ved De Europæiske Fællesskaber om sin mest udmærkede højagtelse.

Bruxelles, . . .

Bestemmelser i aftalen mellem Det Europæiske Økonomiske Fællesskab og Malaysia om handel med tekstilvarer, paraferet i Bruxelles den 28. juni 1986, ændret ved aftale i form af brevveksling om ændring af aftalen mellem Det Europæiske Økonomiske Fællesskab og Malaysia om handel med tekstilvarer, paraferet i Bruxelles den 3. december 1992, der vil blive anmeldt som administrative ordninger i henhold til artikel 2, stk. 17, i Uruguay-rundens tekstilaftale

>TABELPOSITION>

Kære hr. . . .,

Jeg skal herved henvise til Kommissionens verbalnote af 22. december 1993 vedrørende anmeldelse til Kontrolorganet for Tekstiler af bestemmelser vedrørende tekstiler.

Jeg vil gerne bekræfte, at Malaysia ikke har nogen indvendinger til de bestemmelser i aftalen mellem Det Europæiske Fællesskab og Malaysia om handel med tekstilvarer, som paraferedes den 28. juni 1986, ændret ved aftale i form af brevveksling om ændring af aftalen mellem Det Europæiske Fællesskab og Malaysia om handel med tekstilvarer, paraferet i Bruxelles den 3. december 1992, som vil blive anmeldt til Kontrolorganet for Tekstiler som administrative ordninger i henhold til artikel 2, stk. 17, i Uruguay-rundens tekstilaftale.

Med venlig hilsen
ADMINISTRATIVE ORDNINGER for handelen med tekstilvarer mellem Det Europæiske Fællesskab og Republikken Indonesien

GODKENDT PROTOKOLLAT

Under konsultationer mellem delegationerne fra Republikken Indonesien og Kommissionen for De Europæiske Fællesskaber nåede parterne til enighed om, at de i bilaget til dette protokollat anførte bestemmelser i den bilaterale aftale om handel med tekstilvarer, som paraferedes den 28. juni 1986, senest ændret ved brevveksling, der paraferedes den 13. januar 1995, fortsat skal være grundlaget for deres handelsforbindelser på tekstilområdet.

Disse bestemmelser skal derfor anmeldes til Kontrolorganet for Tekstiler som værende grundlaget for de administrative ordninger mellem parterne som omhandlet i artikel 2, stk. 17, i Uruguay-rundens aftale om tekstiler og beklædning.

For Republikken Indonesiens regering

For Det Europæiske Fællesskab

BILAG

Bestemmelser i aftalen mellem Det Europæiske Økonomiske Fællesskab og Republikken Indonesien om handel med tekstilvarer, paraferet i Bruxelles den 28. juni 1986, ændret ved aftale i form af brevveksling om ændring af aftalen mellem Det Europæiske Økonomiske Fællesskab og Republikken Indonesien om handel med tekstilvarer, paraferet i Bruxelles den 27. november 1992, der vil blive anmeldt som administrative ordninger i henhold til artikel 2, stk. 17, i Uruguay-rundens tekstilaftale

>TABELPOSITION>